《和蛟峰先生熟睡吟》
宋代·何梦桂

幕苍天，席大地，
睡去不知人世事。觉来榻上总埃尘，
口不能言睡中义。古今万事昼夜同，
万八千年只一寐。荣辱事，
真梦里，黄梁一枕邯郸市。
北窗谩说晋朝臣，周公不见吾衰矣。
日高丈五闭柴门，不知身世华胥氏。
不毡不被老希夷，山上白云霞流水。
得失事，真梦里，
鹿焦翻覆终成戏。人言夜半息如雷，
我纵行行还美睡。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。